Eliminarea plafonării la energie și majorarea TVA vor cauza un "salt amplu" al inflației. Previziunile Băncii Naționale
Rata anuală a inflației va consemna un amplu salt în trimestrul III din 2025, sub impactul tranzitoriu al expirării schemei de plafonare a prețului la energia electrică și al majorării cotelor de TVA și accizelor, de la 1 august, iar în următoarele trei trimestre se va reduce relativ lent și pe o traiectorie fluctuantă, considerabil mai ridicată decât cea din proiecția precedentă, arată banca centrală printr-un comunicat.